Diari Oficial de la Generalitat Valenciana


Sumari del DOGV 4887, del 19-11-2004 (2004/11709)

Juí ordinari número 560/2004. Cèdula de notificació.
----------------------------------------------------

### Dades del document

Número de DOGV
:   4887

Data del DOGV
:   19-11-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/11592


Organisme emissor
:   Jutjat de Primera Instància Número 25 de València

Tipus de document
:   Anunci

Juí ordinari número 560/2004. Cèdula de notificació. [2004/S11440]
  
Procediment: assumpte civil 000560/2004.
  
Juí: juí ordinari 000560/2004.
  
Part demandant: Els Panchorrins, SL.
  
Part demandada: Miguel Morán Catalán.
  
En el juí referenciat, s'ha dictat la resolució que té el text literal següent:
  
«Sentència número 000230/2004.
  
Jutgessa que la dicta: Ana María Mestre Soro.
  
Lloc: València.
  
Data: 22 d'octubre de 2004.
  
Part demandant: Els Panchorrins, SL.
  
Procurador: Beforcos Sancho, Ramón Antonio.
  
Part demandada: Miguel Morán Catalán.
  
Objecte del juí: reclamació de quantitat.
  
Antecedents de fet
  
Primer: que el procurador de la part actora, en la representació que va acreditar d'esta, va presentar escrit de demanda que per torn de repartiment va correspondre a este Jutjat, i va adduir els fets que consten en les actuacions, i després d'al·legar els fonaments de dret que va estimar d'aplicació al cas, va acabar suplicant al Jutjat que es dictara sentència d'acord amb les seues peticions.
  
Segon: que admesa a tràmit la demanda, es va citar a la part demandada, i atés el seu parador ignorat, es va efectuar mitjançant edicte que es va publicar en el tauler d'anuncis d'este Jutjat, i no havent comparegut el demandat en les actuacions va ser declarat en rebel·lia. Es va assenyalar per a la celebració de l'audiència prèvia per al dia 21 d'octubre la qual es va celebrar amb el resultat que consta en les actuacions, i de conformitat amb el que establix l'article 429.8 de la Llei d'Enjudiciament Civil quedaren les actuacions per a dictar sentència.
  
Tercer: en la tramitació d'estes actuacions s'han observat totes les prescripcions legals.
  
Fonaments de dret
  
Primer: en el present procediment Els Panchorrins, SL formula demanda de juí ordinari contra Miguel Morán Catalán en reclamació de 9.030 euros com a conseqüència de la venda i lliurament de mercaderies al demandat que resultaren impagades sense que hi haguera cap impediment a la seua recepció. Pretensió respecte de la qual el demandat adopta la posició jurídica de rebel·lia.
  
Segon: de la prova documental practicada, açò és, els documents acompanyats a la demanda que no han sigut impugnats de contrari, resulta la certesa del deute i s'ha d'estimar la demanda de conformitat amb els articles 1.089 i següents del Codi Civil i 325 i següents del Codi de Comerç.
  
Tercer: respecte dels interessos seran d'aplicació els articles 1.101 i 1.108 del Codi Civil.
  
Quart: les costes han de ser imposades al demandat de conformitat amb l'article 394 de la Llei d'Enjudiciament Civil.
  
Fallo: que amb l'estimació de la demanda interposada per Els Panchorrins, SL, contra Miguel Morán Catalán condemne a este demandat que satisfaga a l'actora la suma de nou mil trenta-nou euros més interessos legals des de la interposició de la present demanda i al pagament de les costes.
  
Manera d'impugnació: mitjançant recurs d'apel·lació davant l'Audiència Provincial de València (article 455 Llei d'Enjudiciament Civil).
  
El recurs es prepararà mitjançant escrit presentat en este Jutjat en el termini de cinc dies hàbils comptadors des del dia següent de la notificació limitat a citar la resolució apel·lada, i manifestant la voluntat de recórrer, amb expressió dels pronunciaments que impugna (article 457.2 Llei d'Enjudiciament Civil). Esta és la meua sentència, que pronuncie, mane i firme.
  
Publicació: l'anterior sentència va ser donada , llegida i publicada per la magistrada jutgessa que la va dictar, mentre feia audiència pública el mateix dia de la data, de la qual jo, la secretària judicial done fe, a València, 22 d'octubre de 2004.»
  
Pel que fa al desconeixement de l'actual domicili o residència de la part demandada, per provisió de 21 de juny de 2004 la jutgessa, de conformitat amb el que establixen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el tauler d'anuncis del Jutjat així com en el Diari Oficial de la Generalitat Valenciana per a dur a efecte la diligència de notificació de sentència al demandat.